**Braille-neuvottelukunnan kokous**

**Pöytäkirja 4 / 2013**Aika: tiistai 11.12.2013 klo 10.00-12.00Paikka: Celia - Näkövammaisten kirjasto, Cely

Läsnä: Puheenjohtaja Teuvo Heikkonen, Näkövammaisten keskusliitto ry

Heikki Alavesa, Näkövammaiset lapset ry

Riitta Eronen, Kotimaisten kielten keskus

Riitta Kangasaho, Oppimis- ja ohjauskeskus Onerva

Iiro Nummela, Näkövammaisten Keskusliitto ry

Maria von Rutenberg, Keskuspuiston ammattiopisto; Arlan toimipaikka

Kirsi Ylänne, Celia - Näkövammaisten kirjasto

Mervi Mattila, Celia - Näkövammaisten kirjasto, sihteeri

1. **Kokouksen avaus ja päätösvaltaisuus**  
   Puheenjohtaja Teuvo Heikkonen avasi kokouksen klo 10.17. Kokous todettiin laillisesti koolle kutsutuksi ja päätösvaltaiseksi.
2. E**dellisen kokouksen pöytäkirja**Hyväksyttiin 8.10.2013 pidetyn kokouksen pöytäkirja korjattuna läsnäololistaan Kotimaisten kielten keskuksen nimi.
3. **Pistestrategia-työryhmän paperin käsittely**Pistestrategia-työryhmän laatima teksti lisätään Braille-neuvottelukunnan sivulle. Eeva-Liisa Koskista pyydetään levittämään kannanottoa eteenpäin. Riitta Eronen lupasi kirjoittaa Kotimaisten kielten keskuksen Internet-sivulle asiasta. Maria von Rutenberg lupasi, että hän sekä Tessa Bamberg kääntävät tekstin ruotsiksi.
4. **Pistestrategia-työryhmän jatko**Pistestrategia-työryhmän vetäjä Eeva-Liisa Koskinen on toivonut Braille-neuvottelukunnalta selkeää tehtävänantoa pistestrategia-työryhmän jatkotyöskentelyä varten. Kokouksessa päätettiin, että keväällä 2014 pidetään seminaari, keskustelutilaisuus, jonka aiheena on Pistekirjoitus digitaalisessa ympäristössä. Seminaarissa pohditaan pistestrategia-työryhmän jatkoa sekä kokoonpanoa. Seminaariajaksi päätettiin 12.3.2014. kello 13-16. Paikkana on Celian kokoushuone Mechelin. Braille-neuvottelukunnan sihteerille voi ilmoittaa mahdollisia tahoja, jotka voisivat olla kiinnostuneita tulemaan seminaariin. Tammikuussa suunnitellaan seminaarin sisältöä ja ohjelmaa.
5. **Pohjoismaisten neuvottelukuntien kokouskuulumiset. Ehdotus Synscenter Refsnaesin julkaiseman pistemonisteen kääntämisestä**Riitta Kangasaho ja Maria von Rutenberg kertoivat kokouskuulumisia.   
   Kokoustuliaisena Riitta Kangasaho toi Jette Hasselströmin tekemän vihon ”Jeg skriver med prikker”. Vihon tarkoitus on saada pienet lapset innostumaan pistemerkeistä, sanoista ja niiden merkityksestä. Päätettiin, että vihko käännetään ensi vuonna suomeksi sekä muokataan se Suomen oloihin sopivaksi. Jette Hasselström on antanut luvan vihon suomentamiseen. Työhön voisivat osallistua Celiasta oppimateriaalisuunnittelija Essi Aura sekä henkilöt Oppimis- ja ohjauskeskus Onervasta sekä Näkövammaisten keskusliiton Lasten kuntoutuksesta.  
   Ensi vuonna Pohjoismaisten neuvottelukuntien kokous pidetään Norjassa.
6. **Viittomakieltä koskevan lain valmistelu**Viittomakieltä koskevan lain valmistelu on meneillään oikeusministeriössä. Braille-neuvottelukunnan nimissä täytyisi muistuttaa oikeusministeriötä, että myös pistekirjoituksella tulisi olla lainsäädännöllinen asema. Tämä nostaisi pistekirjoituksen statusta. On kuurosokeita, joille pistekirjoitus on tärkeä. Teuvo Heikkonen selvittää, mitä Näkövammaisten Keskusliitossa on tekeillä asian suhteen. Braille-neuvottelukunnan olisi nyt hyvä ottaa lain valmisteluun kantaa. Myös Celia-kirjaston kanssa katsotaan, miten asiassa edetään. Asia pitäisi saada vireille alkuvuodesta.
7. **Tilannekatsaus**  
   Braille-neuvottelukunnan oppaiden kannet ovat nyt valmiit. Crack the Code -kirjasen taittoa selvitetään. Anneli Salo on ryhtynyt tekemään foneettista opasta.   
   Riikka Hänninen on aloittanut pistenuottiprojektinsa.   
   Riitta Eronen on ottanut yhteyttä Sanastokeskus TSK:n Katri Seppälään koskien Näkövammaisalan termisanastoa. Sanastokeskus osallistuu mielellään termisanaston tekemiseen. Työn määrittelyä ja suunnittelua varten on koottava ryhmä. Kartoitustyö alkaa tammikuun puolenvälin jälkeen.
8. **Toimikauden päättyminen**Braille-neuvottelukunnantoimikausi päättyy vuoden 2014 huhtikuussa. Ministeriön odotetaan pyytävän ehdotuksia uusiksi jäseniksi.
9. **Muut asiat**Celia-kirjaston johtaja Marketta Ryömä välitti tiedoksi kutsun 3.-4.4.2014 Pietarissa pidettävään konferenssiin, jonka aiheena on Adaptive technologies in cultural institutions as means of engaging visually impaired persons in the art of music.
10. **Seuraava kokous**Seuraava kokous päätettiin pitää perjantaina 24.1.2014 klo 10 Celiassa.
11. **Kokouksen päättäminen**Puheenjohtaja päätti kokouksen klo 12.30.

Teuvo Heikkonen Mervi Mattila  
puheenjohtaja sihteeri